আমরা বাঙালী প্রখ্যাত দার্শনিক প্রভাতরঞ্জন সরকার কর্তৃক প্রতিষ্ঠিত; ভারতের একটি বাঙালি রাজনৈতিক দল। ভরতীয় রাজনীতিতে উত্তর-পূর্ব ভারতে বাঙালিদের বিরুদ্ধে বয়ানবাজির প্রতিক্রিয়া হিসেবে এই দলটি গঠন করা হয়। ৮০'র দশকের মধ্যভাগে দলটি কিছুদিনের জন্য সংবাদ শিরোনামে জায়গা করে নেয়; এমনকি সীমান্তবর্তী জেলাগুলোর কয়েকটি পঞ্চায়েত নির্বাচনে জয়লাভও করে। বর্তমানে, আমরা বাঙালী দলটি দার্জিলিং গোর্খাদের নতুন রাজ্য গোর্খাল্যান্ড গঠনের দাবির বিরুদ্ধে বিক্ষোভ প্রদর্শন সহ বিভিন্ন আন্দোলনের সঙ্গে জড়িত। এটি আসামের জাতীয় নাগরিক পঞ্জী ও নাগরিকত্ব (সংশোধন) আইন, ২০১৯-এর প্রতিবাদ করেছিল।  আমরা বাঙালীর রাজনৈতিক মতাদর্শ মূলত প্রভাতরঞ্জন সরকারের সামাজিক-অর্থনৈতিক ও রাজনৈতিক দর্শন প্রগতিশীল ব্যবহারিক তত্ত্ব -এর উপর আধারিত অর্থনৈতিক গণতন্ত্রের ধারণা ভিত্তিক । পশ্চিমবঙ্গে দলটি সংগঠিত হলেও, অন্যান্য রাজ্য যেগুলোতে বৃহৎ বাঙালি জনগোষ্ঠী বসবাস করে যেমন, ত্রিপুরা, বিহার, উড়িষ্যা, আসাম ও ঝাড়খণ্ডে দলটির উপস্থিতি বর্তমান। ১৯৮০-এর দশকে ত্রিপুরায় পাহাড়ি জাতিগোষ্ঠীর সঙ্গে বাঙালিদের উত্তেজনা ছড়িয়ে পড়ার করাণে দলটি জয়ী হয় ও বিধানসভায় প্রবেশ করে; এবং এটিই এই দলের একমাত্র রাজনৈতিক সাফল্য।  পশ্চিমবঙ্গে, আমরা বাঙালী দলটি রেলওয়ে স্টেশনের বোর্ড ভাংচুর এবং অনেক স্থানের ইংরেজি ও হিন্দি নামগুলো কালো আলকাতরা দিয়ে মিটিয়ে দিয়েছে যাতে বাংলা নামটিই দেখা যায়।  ত্রিপুরা রাজ্যের বাসিন্দা ভুবন বিজয় মজুমদার ছিলেন আমরা বাঙালী দলের একজন বিখ্যাত নেতা।The Eyewitness: Tales from Tripura's Ethnic Conflict, Manas Paul.   বাঙালীস্তান  বাঙালীস্তান হল আমরা বাঙালী কর্ত্তৃক প্রস্তাবিত ভারতবর্ষে বাঙালীদের জন্যে একটি পৃথক বাসভূমি এবং স্বয়ংসম্পূর্ণ সামাজিক-অর্থনৈতিক অঞ্চল। প্রকৃতপক্ষে, বাঙালীস্তান প্রতিষ্ঠার আন্দোলন প্রভাতরঞ্জন সরকারের সামাজিক-অর্থনৈতিক ও রাজনৈতিক দর্শন প্রগতিশীল ব্যবহারিক তত্ত্ব (প্রাউট)-এর উপর আধারিত একটি সমাজ আন্দোলন। পূর্বে বহুবার বঙ্গভূমি তথা বাঙালীস্তান বিভক্ত হয়েছে। ভারতে সংগঠিত হওয়া মান্দাই গণহত্যাকান্ড, নেলি গণহত্যা ইত্যাদি বাঙালীদের বিরুদ্ধে অপরাধমূলক কর্মকাণ্ডের উদাহরণ। বাঙালীরা অত্যাচার, বঞ্চনা ও শোষণের হাত থেকে নিজেদের রক্ষা করতে ভারতবর্ষের বাঙালী অধ্যুষিত এলাকাগুলো (পশ্চিমবঙ্গ, আন্দামান ও নিকোবর দ্বীপপুঞ্জ, ত্রিপুরা, ইত্যাদি) নিয়ে বাঙালীস্তান পুনর্গঠনের দাবী রাখে।   দাবীসমূহ  আমরা বাঙালী দলের দাবীসমূহ:   অবিলম্বে বাঙালীস্তান পুনর্গঠন করতে হবে।  হিন্দির আগ্রাসন রুখতে বাঙালীস্তানের সর্বত্র সরকারী ও বেসরকারী স্তরে বাংলা ভাষার ব্যবহার বাধ্যতামূলক করতে হবে।  বাঙালী রেজিমেন্ট পুুনর্গঠন করতে হবে।  দেশভাগের বলি হওয়া বাঙালীদের, পাঞ্জাবীদের মতো ভারতে ক্ষতিপূরণসহ সামাজিক ও অর্থনৈতিক পুনর্বাসনের ব্যবস্থা করতে হবে।  প্রগতিশীল ব্যবহারিক তত্ত্ব অনুযায়ী, স্থানীয় বেকারদের ১০০% কর্মসংস্থানের ব্যবস্থা করতে হবে।  ব্লক-ভিত্তিক পরিকল্পনা গ্রহণ ও কৃষি-ভিত্তিক শিল্প স্থাপন করতে হবে। কৃষিকে শিল্পের মর্যাদা দিতে হবে।  মণিপুর-আসাম সহ সমগ্র উত্তর পূর্বাঞ্চলের বাঙালীদের ভোটাধিকার কেড়ে নেওয়ার যে ষড়যন্ত্র চলছে তা অবিলম্বে বন্ধ করতে হবে এবং তাদেরকে অন্য কোথাও বাহিরের শিবিরে রাখা যাবে না।  মহিলাদের সম্ভ্রমের পক্ষে হানিকারক এমন কোন বিজ্ঞাপন, টিভি সিরিয়াল, সিনেমা ইত্যাদি প্রচার করা যাবে না, ইত্যাদি।   লক্ষ্য ও উদ্দেশ্য   আমরা বাঙালীর লক্ষ্য ও উদ্দেশ্যগুলি হলো:   বাংলা ভাষা ও সংস্কৃতির পুনর্নির্মাণ ও উন্নয়ন।  অর্থনৈতিক স্বয়ংসম্পূর্ণতা  সামাজিক-রাজনৈতিক ক্ষেত্রে স্ব-সংকল্প  আমরা বাঙালির কিছু মৌলিক উপাদানগুলি যেমন, বাংলা ভাষা ও সংস্কৃতির প্রতি শ্রদ্ধাশীল সকল মতাদর্শিক মানুষদের সাথে বাংলার অঞ্চল পুনর্গঠন এবং এই অঞ্চলের একটি নতুন নাম "বাঙালীস্তান" প্রদানের প্রস্তাব করেছে।   শাখা সংগঠন  আমরা বাঙালীর শাখা সংগঠনসমূহঃ   বাঙালী ছাত্র–যুব সমাজ  বাঙালী মহিলা সমাজ  বাঙালী কর্ষক সমাজ  বাঙালী শ্রমজীবী সমাজ  বাঙালী বিদ্বৎ সমাজ   তথ্যসূত্র    বহিঃসংযোগ    নিজস্ব ওয়েবসাইট   বিষয়শ্রেণী:ভারতের রাজনৈতিক দল বিষয়শ্রেণী:প্রভাতরঞ্জন সরকার বিষয়শ্রেণী:পশ্চিমবঙ্গের রাজনৈতিক দল বিষয়শ্রেণী:ভারতে বাংলা ভাষা আন্দোলন